Pranešimas žiniasklaidai

2025 m. gegužės 6 d.

**Atsinaujino netrukus 22 veiklos metus minėsianti „Maxima“ Kretingoje**

**Antradienį lietuviškas prekybos tinklas „Maxima“ Kretingoje, adresu Rotušės a. 15, atvėrė atnaujintos vieno X parduotuvės duris. Nuo 2003-ųjų veikianti „Maxima“, įsikūrusi istorinėje miesto dalyje, šalia buvusios Rotušės, pasikeitė iš esmės. Atnaujintas ne tik parduotuvės išplanavimas, bet ir šaldymo įranga, taip pat įrengtos naujos kartos savitarnos kasos.**

Po savaitę trukusių atnaujinimo darbų, ši Kretingos „Maxima“ buvo atnaujinta pagal naująjį formatą. Tai reiškia, kad dabar čia užsukę pirkėjai, kaip ir kitose to paties dydžio „Maxima“ parduotuvėse, ras panašiai išdėliotas prekes, jiems pažįstamą aplinką, patogiai išplanuotas erdves ir kruopščiai išgrynintą maisto asortimentą.

„Kardinaliai pasikeitusi Kretingos „Maxima“ ir toliau džiugins greta esančios gimnazijos moksleivius bei kitus ištikimus pirkėjus. Atnaujinant šią parduotuvę buvo pakeisti kepinių baldai, šaldyto maisto įranga, o „Meistro kokybės“ kulinarijos ir konditerijos gaminiai šioje parduotuvėje siūlomi jau supakuoti“, – sako „Maximos“ Komunikacijos ir korporatyvinių ryšių departamento direktorė Indrė Trakimaitė-Šeškuvienė.

**Naujos kartos savitarnos kasos ir pagalba iš ilgamečių darbuotojų**

„Parduotuvė, kuri mėnesio gale minės 22 veiklos metus, įsikūrusi pačiame miesto centre ir yra ypač mėgstama vietinių pirkėjų. Kretingos „Maximoje“ po atnaujinimo ir toliau veiks 4 įprastos kasos, o įrengus 7 naujos kartos savitarnos kasas, nuo šiol apsipirkimas bus dar greitesnis ir patogesnis“, – dalinasi „Maximos“ atstovė.

Kilus klausimams, juos išspręsti padės 39 pirkėjams gerai pažįstami parduotuvės darbuotojai, iš kurių net 21 įmonėje dirba ilgiau nei 10 metų, o 6 – ilgiau nei 20 metų. Daugiau nei 1000 kv. m prekybinio ploto parduotuvė pirkėjų lauks kasdien nuo 8 val. iki 22 val. Tame pačiame pastate taip pat įsikūrusi ir „Eurovaistinė“.

**Ypatingi atidarymo pasiūlymai**

Pirmąją atnaujintos „Maximos“ atidarymo savaitę pirkėjai, pasinaudodami ypatingais šios parduotuvės atidarymo leidinio kainų pasiūlymais, galės nurodytas prekes įsigyti reikšmingai pigiau. Visa informacija ir pasiūlymai yra skelbiami specialiame atidarymui skirtame leidinyje, kurį galima rasti parduotuvėje bei internete: <https://www.maxima.lt/leidiniai/atidarymas-x660>.

Taip pat iki gegužės 12 dienos, pirkėjai, apsiperkantys su „Ačiū“ kortele, dalyvauja loterijoje, kurioje net 100-ui laimingųjų kiekviena pirkinių krepšelyje esanti prekė kainuos po 1 centą, o didžiausia suteikiama nuolaida sieks 100 eurų.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas pasirinkimas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maxima“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt